DELICIOUS IN DUNGEON
Habang nagiging bato kayo, dumurugo ang ilong,
at abala sa paghahanap ng pagkain,
nakakita ako ng pagkakasunod-sunod sa paggalaw ng piitan.
Di ko naman ginustong maging bato.
Oo nga!
Marami naman tayong nagawa nitong nakaraang tatlong araw.
Oo na.
Pag may daang nahaharangan, may ibang bumubukas.
Paulit-ulit lang 'to.
Di nag-iiba ang bilang ng mga pinto, muwebles, at uri ng gusali.
Di nagiging isang libingan ang isang bahay.
Parang orasan ang ikot ng paggalaw ng mga pader.
Nananatili sa isang lugar
at nakaharap sa isang direksiyon ang mga estatwa.
Base sa lahat ng 'yon at iba pa…
Naaalala ko ang daang 'to.
'Yon ang bahay kung saan natin kinain ang Dragon.
Chilchuck, henyo ka talaga!
Madali lang naman 'yon.
Pero sa daang 'to…
Tama ka.
Dito nawala sa 'min si Falin.
Nagkalat ang dugo rito at halatang may kinaladkad dito dahil sa mga bakas.
Si Falin!
Pag nakita 'to ng dalawa, siguradong magwawala sila.
Paano ko sila pakakalmahin?
Laios, tingnan mo 'to!
Ano 'to?
Makinig kayo! Alam kong marami tayong kailangang alalahanin,
pero sa ngayon, kailangan muna nating makabalik sa itaas at…
Ha?
Nandito dapat 'yong labi n'ong Dragon, di ba?
Nawala 'to nang walang naiwang bakas.
Nagkaroon siguro ng butas dito nang bumagsak ang Pulang Dragon.
Pero inaayos din ang butas na 'to…
Minamatyagan ka n'ong salamangkero.
'Wag kang sumigaw nang malakas!
May nakita lang akong…
Baka pagkahilo na naman 'to dahil sa mana.
Na naman?
Mula no'ng gumamit ako ng mahikang pampagaling,
may nakikita at naririnig ako kung minsan.
May mga naririnig ka?
Sigurado ka bang pagkahilo dahil sa mana 'yon?
Ano'ng narinig mo?
"Minamatyagan ka n'ong salamangkero."
"Minamatyagan n'ong salamangkero"?
'Yon kaya ang…
Tunog ng mga pakpak!
'Yong Maliit na Dragon 'yon!
Kailangan nating magtago!
At saan naman, ha?
Wala tayong mapagtataguan dito.
Kailangan nating tumakbo, Marcille.
Hindi, alam ko na kung saan tayo magtatago.
Sa loob ng pader!
Halina kayong dalawa! Bilisan n'yo!
Ito ba ay…
Isa sa mga mahika niya?
Marcille, anong klaseng mahika 'yon?
Mga tagalinis?
Ano?
Mga Tagalinis ng Piitan.
Sa tingin ko, mga nilalang sila
na naglilinis ng piitan at nag-aayos ng mga sira.
Tama.
Nalaman ko na hindi pa gaanong tuyo ang pader na 'to.
Hanggang dito lang ang dating pader,
at mula rito ang gawa ng mga Tagalinis.
Pati ang sahig!
Tingnan n'yo 'to!
Inaayos pati ang pangungupas at maliliit na mga gasgas.
Di mo malalaman ang pagkakaiba sa tingin lang.
Ano ba 'yan!
May kung anong maliliit na gumagapang sa sahig.
Kadiri!
Sila ang mga Tagalinis.
Masisira nang mabilis ang isang piitan pag wala sila.
Di sila mga halimaw at di sila nakasasama.
Nakasasama sila.
Madalas ngatngatin ng mga buwisit na 'to ang tolda ko.
Sinisira nila ang kahit anong tingin nila ay humaharang sa kanila.
Sila siguro ang kumain ng labi ng Dragon at ng pagsabog.
Nagpapakita sila kapag may nasisira sa piitan,
at naglalabas sila ng katas na pumipigil sa pagkalat ng apoy
at mas malubha pang pinsala.
Pagkatapos, kakainin nila ang mga nagkalat na bato.
Di sila pihikan sa pagkain.
Sa huli, naglalabas sila ng katas para punan ang mga sira-sirang bahagi
at binabalik nila ang piitan sa dati nitong anyo.
Kagaya 'to ng paghilom ng mga nilalang.
Pag inisip mo ang lahat ng 'to,
parang sistemang pananggalang ang mga halimaw
na nagtatanggal ng mga mikrobyo.
Sino ang tinatawag mong mikrobyo?
Mahika rin ba 'yon?
Ang galing, 'no?
Hay naku.
Ano'ng susunod, isang mahiwagang sistemang pantunaw?
Ano kaya ang kakainin ng piitan kung gano'n?
Mabuti na lang wala na ang mga bakas ng dugo.
Uy.
Umalis na tayo bago pa gumalaw ulit ang piitan.
Tama.
Hagdan!
Sa wakas, may daan na palabas.
Kung gano'n, ihanda na kaya natin 'yon?
Magandang idea 'yan. Gawin na natin 'yon.
'Yon?
A, 'yon.
Ano? Kakainin ba natin 'yan?
Wala yatang Galamay sa palapag na 'to.
Sinabi mo na sana kanina!
Gustong-gusto mo talaga 'yan, 'no?
Hindi!
Ang dami nating sahog, di ko alam kung ano'ng lulutuin.
Baka puwede kong gamitin 'yon.
Magsaing ng bigas.
Galing ba 'yan sa pangatlong palapag?
Tinabi ko 'to kung sakaling maubusan na tayo ng pagkain.
Tadtarin ang karne ng Cockatrice,
prutas ng Dryad,
prutas at dahon ng Mondragora,
at damong pampalambot.
Lagyan ng pampalasa at gisahin.
Maglagay ng isang patong ng kanin sa loob ng sisidlang ladrilyo.
Ipatong ang mga sangkap at initin ang lahat sa ladriyo mismo.
At…
Ha? Ano 'yan?
Itlog ng Cockatrice.
Nagdala ako ng isa,
pero medyo mahirap lang gamitin.
Panghuli, ibuhos ang sarsang itlog at
luto na.
HINURNO SA BATO NA MANOK AT ITLOG NG COCKATRICE NA MAY SARSA
Grabe, ano 'to?
Mukhang masarap!
Kung nanatili kaya akong bato, gagamitin kaya nila ako sa pagluto nito?
Ang linamnam ng tutong!
Subukan mong kutsarahin ang sisidlan.
Ginamit ko ang mga ladrilyo na gawa sa Tagalinis ng Piitan.
Puwede palang kainin pati 'tong sisidlan?
Salamat, Senshi!
Kumusta ang lasa?
Lasang lupa sa simula.
Pero habang nilalasap mo 'to,
parang pinaghalong berdeng higad, bakal, at limon.
Hinahambing mo lang 'to sa ibang bagay.
Wala namang ibang paraan para ilarawan 'to.
Sigurado ka bang ligtas kainin ang mga mahiwagang nilalang?
Baka may marinig ka na naman at dumugo na naman 'yang ilong mo.
Bakit kaya gano'n ang mga guni-guni ko?
Pagbalik natin sa bayan, ipatingin mo 'yang ulo mo sa doktor.
Doktor?
Tingin mo ba, sakit na 'to?
Guni-guni na naman ba 'to?
Nakikita n'yo ba 'to?
Na… Nakikita ko.
Nilulusob…
tayo!
Ha? Ano 'to?
Balat lang pala ng palaka 'to.
Palamuti lang pala sa helmet ang mga sungay na 'to.
Isang bata?
Nagpapanggap na tao ang ibang mga halimaw.
Patayin kaya natin ang isa para malaman ang tunay nilang anyo…
'Wag, Maizuru.
Kilala ko sila.
-Shuro! -Shuro!
Shuro, ang tagal nating di nagkita!
Masaya talaga akong makita ka rito!
Bakit parang nangayayat ka?
Salamat, Shuro!
Mabuti naman at ayos ang lagay mo.
Grabe! Walang galang ang taong 'to!
Sandali, ipapakilala ko kayo.
Si Senshi 'to.
Senshi, si Shuro 'to, dati naming kasama sa grupo.
Shuro? Sino 'yon?
Baka si Senyorito Toshiro ang tinutukoy nila.
Toshuro?
Maupo muna tayo.
Kumakain lang kami.
Gusto n'yo bang…
Ha? Ang dami n'yo pala!
Uy, Kabru.
Siya ba…
Masaya akong makilala ka.
Ikaw si Laios, di ba?
Oo.
Masaya akong makilala ka.
Gaano katagal na nga ulit?
Uy, Kabru.
Sila 'yon, di ba?
Ang nagnakaw ng gamit natin.
Ano'ng gagawin natin?
Wala.
Ano? E di ano pa ang pinunta natin dito?
Gusto ko silang makilala.
Ano?
Duda akong makakatulong ang pagtatanong sa kanila
tungkol sa kayamanan.
Mukha siyang walang kasalanan no'ng nakita niya tayo.
Wala siguro siyang maalala o nagkakamali lang tayo.
O baka isang patibong lang ang kayamanan mismo.
O baka silang lahat.
Sinasabi mo bang naglakbay tayo para sa wala?
'Wag ka magmadali.
Bigyan mo pa ako ng panahon.
Ayaw mo bang malaman kung paano sila nakarating dito
at ano'ng plano nilang gawin sa hinaharap?
Bale, matagal ka na ba sa palapag na 'to?
Oo.
Paikot-ikot lang kami,
at pag nakalabas na kami, bumabalik lang kami sa pasukan.
Ilang beses din kaming naligaw.
Pero nakita ni Chilchuck ang pagkakasunod-sunod ng galaw nito,
kaya kami napadpad dito.
Gano'n pala.
Nga pala, Shuro, ikaw, a…
Malandi ka!
Sila ba ang mga kakilalang sinabi mo?
Masuwerte ka!
Inuupahan ko lang sila.
Pero magagaling sila.
Patawad sa pag-alis ko sa grupo.
Pero no'ng nalaman ko sa itaas na nawawala si Falin,
naisip kong ito ang pinakamagandang pagkakataon
na bumalik sa piitan at hanapin siya.
Patawarin n'yo 'ko.
Ayos lang. Wala naman ibang paraan.
Pero nagulat akong bumalik ka agad sa piitan pagkatapos no'n.
Di kaya nagpapadalos-dalos ka?
Ano naman ang gagawin mo kung may masasaktan ulit?
Para sa kaalaman n'yo,
natalo naming apat ang Pulang Dragon!
Ano?
Ang Pulang Dragon?
At paano si Falin?
Shuro!
Senyorito!
Pakiusap, kumain at magpahinga ka na!
Sa puntong 'to, manghihina ang katawan mo!
Pinipilit mo nang husto ang sarili mo?
Nangangayayat na siya. Dapat napansin mo na 'yon.
Alam mo, dapat kumain at magpahinga ka.
Wala akong panahon para diyan.
Shuro, di tayo kumakain pag may oras lang.
Magagawa lang ng mga nilalang ang gusto nila
pagkatapos nilang matulog at kumain.
Kumain ka.
Habang kumakain ka, ikukuwento ko sa 'yo ang nangyari.
Sige.
Puwede ka bang magluto, Maizuru?
Pagkain! Magluluto ng pagkain!
Tade, mag-igib ka ng tubig!
Opo!
Hien, Benichidori, magsaing kayo.
Asebi, ikaw…
bantayan mo ang Senyorito.
Ayokong may mahalong kakaiba sa pagkain.
Kung gayon, magpapaningas na ako ng apoy.
Ang bait mo naman.
Ikaw na'ng bahala riyan, duwende.
Pagkain!
Masyadong malaki ang grupong 'to.
Di ligtas na magtipon-tipon ang maraming tao sa isang lugar.
Maghiwa-hiwalay tayo sa tatlo.
Kung gano'n,
Rin, duwende,
babaeng palaka!
Ano?
Maglagay ng harang ang sinumang may mahika.
Siguraduhin n'yong walang aabala sa Senyorito habang kumakain siya.
Magtulungan tayo, binibini.
Sige.
Kung gano'n,
Shuro, lumipat na rin tayo.
Kukuwento ko sa 'yo ang mga nangyari.
Tutulungan na kita.
Salamat.
Ang daming gagawin!
Sa sitwasyong 'to, sino'ng mas mapanganib na iwanang mag-isa?
Halimaw! Malinamnam! Kain!
Halimaw! Luto! Kain!
Kainin mo 'to!
Mamatay ka na.
Senshi, sasama ako sa 'yo!
Uy, di kaya napasobra ang apoy mo?
Ang usok…
Pagkatapos kumain, kailangan niyang maligo.
Dito?
Sige, Shuro, maupo ka rito.
Hayaan mo na 'ko, ikuwento mo na lang sa 'kin ang nangyari.
Pagkatapos n'yong umalis ni Namari, kami…
Paiksiin mo na lang ang kuwento.
Nalupig namin ang Pulang Dragon, nabawi si Falin, at binuhay namin siya.
Pero no'ng pabalik na kami, nilusob kami n'ong baliw na salamangkero,
at nawala si Falin sa 'min.
Kung kami-kami lang, wala na kaming magagawa,
kaya nagpasiya na lang kaming bumalik sa itaas para humingi ng tulong.
Pero naligaw kami at…
Pero masaya akong nagkasalubong tayo, Shuro!
Tutulungan mo ba kami?
E, puwede bang magtanong?
Ang baliw na salamangkero ang lumikha nitong piitan, di ba?
May mga usap-usapan at bulong-bulungan tungkol sa kaniya,
pero walang nakakabalik sa mga nakakakita sa kaniya.
Paano mo natiyak na siya 'yon?
Ha?
Sa boses and galaw niya, parang siya 'yon.
At paano kayo nakatakas?
Salamat kay Marcille…
Prinotektahan kami ng salamangkero namin sa grupo.
Paano?
E…
Di ako dalubhasa sa mahika, kaya di ako sigurado.
Gano'n pala.
May tanong din ako.
Bakit kayo kumakain ng ladrilyo?
Ha?
Hindi naman 'yon gano'n.
Di ladrilyo 'yon.
Bahagi 'yon ng pader na gawa sa Tagalinis ng Piitan.
Iniwan namin ang lahat ng pagkain at pera namin, di ba?
Kaya para mas mabilis ang pagbaba sa piitan,
kumakain kami ng mga halimaw sa daan.
Naka…
nakakatawa talaga 'yon!
Ha?
Ano ang pinakamasarap sa mga kinain n'yo?
Gusto mong malaman?
Mukhang mahirap 'yon, a.
Kelpie, Buhay na Baluti…
Hindi, ang Pulang Dragon yata!
Kinain n'yo ang Pulang Dragon
-na kumain sa kapatid mo? -Oo.
Pero ang Buhay na Baluti, may bahagi ba 'to na puwedeng kainin?
Magandang tanong 'yan!
Sa totoo lang, langkay-langkay lang 'to ng mga pakang nakasuot ng talukab at…
Heto, tingnan n'yo ang espadang 'to.
Kinakain ng mga Tagalinis si Kensuke!
Kailangan mo talagang mag-ingat!
Nga pala, kung gusto n'yo ng pagkaing halimaw,
masaya akong ipatikim sa inyo 'yon, anumang oras.
Grabe, gusto ko 'yon!
Buwisit. Mapapasubo talaga ako sa taong 'to.
Bale, pagkatapos mabu…
Pagkatapos mabuhay ni Falin,
ligtas ba siya no'ng huli n'yo siyang kasama?
Oo.
Alam n'yo ba kung nasaan siya ngayon?
Maraming puwedeng pagtaguan sa palapag na 'to,
pero nasa kampo ng mga orc ang karamihan nito.
'Wag kang mag-alala tungkol sa kanila.
Ano?
Ano'ng lasa nila?
Hindi!
Mahabang kuwento, pero nakikipagtulungan na kami sa kanila ngayon.
Nakikipagtulungan sa kanila?
Nakalimutan niya na ba na tungkulin namin bilang manlalakbay na patayin sila?
Gayunpaman, tungkol sa kinaroroonan ni Falin,
baka nasa mas mababang palapag siya.
Baka ro'n siya dinala.
Dinala? Bakit?
E…
Ligtas ba 'tong sabihin kay Shuro?
Ayos lang ba kung kakausapin ko siya nang mag-isa?
Oo naman, lalabas muna ako.
O, ano?
Di naman masama ang mga rasyong pellet, pero araw-araw 'yon ang kakainin mo?
Minsan, kailangan mo ng pampainit sa tiyan.
Tama ka.
Di lang dapat nakakabusog ang pagkain.
May kuwenta ka palang kausap, duwende.
Mula pagkabata, sakitin na ang Senyorito.
Nag-aalala ang lahat dahil wala siya masyadong ganang kumain.
Pero magana niyang kinakain ang mga niluluto ko para sa kaniya.
Kahit sa kaniyang mga misyon, ipinapadala ako para magluto.
Napakabait niyang bata kaya nag-aalala ako.
Ito ang unang beses na humiling siya para sa sarili niya.
Pakiusap, Maizuru.
May kailangan akong iligtas.
Kailangan ko ang tulong mo.
Di ko akalaing mahihibang siya
sa isang babaeng taga-Hilaga sa kaniyang paglalakbay sa pagsasanay.
Paano ko siya kukumbinsihin na kalimutan na 'yon?
Gusto mong kalimutan niya 'yon?
Inatasan ako ng panginoon na alagaan ang Senyorito.
Di puwedeng diktahan ng damdamin ko ang mga kilos ko.
E, bakit ginagawa mo pa rin 'to?
Kung may nakatinggal kayong pagkain, di mo na kailangang magluto.
Alam ko kung bakit sa luto mo lang siya ginagahang kumain.
Alam ko ang inilalagay mo rito.
Ano?
Pagmamahal.
Ano ba'ng pinagsasasabi mo riyan?
Nagpapakitang-gilas ka ba?
Pero tama ka, siguro huli na ngayon ang lahat.
Depende sa kalalabasan,
siguro makakapagsalita ako para sa kaniya.
TSUGUYOSHI NAKAMOTO
TOSHITSUGU NAKAMOTO
NGAYON, TOSHIRO NAKAMOTO
FALIRO NAKAMOTO
Gumagamit 'to ng iba't ibang materyales pansining!
Di siguro ito 'yon.
Ayos. Puwede na 'to.
Luto na.
PAGKAING SILANGAN
Sige na, maghain na tayo habang mainit pa!
Ano'ng ginagawa n'yong dalawa rito?
Gusto nilang mag-usap na sila lang.
Senyorito, papasok na ako.
Senyorito!
Ano'ng nangyari?
May ginawa ba sa 'yo ang taong 'to?
Ano? Ano'ng nangyari?
Pasensiya na. Wala kaming alam.
Itim na mahika.
Gumamit ng itim na mahika ang taong 'to
para buhayin ang isang babae gamit ang laman ng halimaw.
Itim…
Bakit mo ginawa 'yon?
Naisip mo ba kung ano ang ginawa mo?
Ang sinumang gumagamit ng itim na mahika,
ano man ang dahilan o lawak ng mahika, ay isang kriminal!
Kinukulong sila sa madilim na lugar hanggang sa mamatay,
at di na naibabalik pati ang mga bangkay nila.
Di natin alam kung ano'ng mangyayari sa kaniya
kapag nalaman 'to ng mga engkantadong tagakanluran.
'Yon ay, kung lalabas ang kuwentong 'yon sa piitang 'to.
At alam kong wala kang pagsasabihan tungkol dito.
Tama?
'Yon lang ang tanging paraan.
Sana maintindihan mo, Shuro.
Itim na mahika?
Mas malala pa pala 'to sa inaasahan ko.
Ano na ang mangyayari ngayon?
Panginoong Delgal…
Kailangan ko siyang mahanap.
Tagapagsalin ng subtitle: Andrew Jan Novera